
A V I Z


asupra propunerii  legislative privind acordarea 


unor drepturi compensatorii cetăţenilor români 


persecutaţi sau deportaţi în perioada 


septembrie  1940 - 6 martie 1945 


pe considerente etnice.





		Cu adresa nr.336 din 22 ianuarie 1998, înregistrată sub nr.20/XVIII/11 din 22 ianuarie 1998, Secretarul General al Camerei Deputaţilor, a trimis Comisiei juridice, de disciplină şi imunităţi, spre dezbatere şi avizare,  propunerea legislativă menţionată mai sus.


		In conformitate cu prevederile art.57 din Regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere propunerea legislativă privind acordarea unor drepturi compensatorii cetăţenilor români persecutaţi în perioada septembrie 1940 - 6 martie 1945 pe considerente etnice, în şedinţa din 24 februarie 1998.


		In urma examinării, membrii comisiei au hotărât, cu majoritate de voturi, să  recomande  respingerea acestei propuneri legislative pentru următoarele considerente:


		- prin articolul unic al acestei iniţiative legislative se propune aplicarea prevederilor Decretului - Lege nr.118/1990   privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, şi cetăţenilor români persecutaţi   sau deportaţi în perioada septembrie 1940 - 6 martie 1945 pe considerente etnice sau rasiale, precum şi urmaşilor acestora. In această propunere legislativă nu se menţionează de care din drepturile prevăzute în Decretul - Lege nr.118/1990 ar beneficia aceste categorii de  persoane. Intrucât,  în Decretul - Lege nr.118/1990 sunt stabilite mai multe categorii de beneficiari, a căror drepturi diferă de la o situaţie la alta, o astfel de precizare era necesară;


		- adoptarea acestei propunerii legislative presupune plata lunară de la bugetul de stat a unor sume de bani pentru care nu   indicată sursa  de finanţare, ori   potrivit    prevederilor   art.137 alin.(5) din Constituţia României “ nici o cheltuială bugetară nu poate fi aprobată fără stabilirea sursei de finanţare”.


		In raport de obiectul şi conţinutul său, această propunere legislativă face parte din categoria legilor ordinare.

